Գուլզար

Գուլզար (հինդի` ग़ुलज़ार, , իրական անունը` Սամպուրան Սինգհ Կալրա, ), հնդիկ ռեժիսոր, սցենարիստ և բանաստեղծ։ Արժանացել է հինգ Ազգային կինոմրցանակի, 20 անգամ ստացել է Filmfare Awards-ի արձանիկներ՝ տարբեր անվանակարգերում, որից 11 անգամ ֆիլմերում հնչող երգերի լավագույն բառերի համար։ 2004 թվականին ստացել է Հնդկաստանի մեծությամբ երրորդ Պադմա Բհուշան պարգևը։ 2009 թվականին «Միլիոնատերը ետնախորշից» ֆիլմում հնչող լավագույն երգի համար արժանացել է «Օսկար» մրցանակի, իսկ նույն երգի համար 2010 թվականին արժանացել է «Գրեմմի» մրցանակին։ 2014 թվականին արժանացել է հնդկական կինեմատոգրաֆի ամենաբարձրագույն՝ Դադասահեբ Փհալկեի անվան պարգևին։

Կենսագրություն 
Գուլզարը ծնվել է ներկայիս Պակիստանի տարածքում գտնվող Դինա գյուղում՝ սիկհերի ընտանիքում։ Հնդկաստանի բաժանումից հետո նրա ընտանիքը տեղափոխվել է Ամրիթսար։ Ինքնուրույն կյանքի առաջին տարիներին, Գուլզարը Բոմբեյում աշխատել է որպես ավտովերանորոգող։ Քանի որ նրա հայրը չէր ցանկանում, որ որդին բանաստեղծություններ գրի, մտածելով, որ դրանով չի կարող ապրուստի համար հաց վաստակել, ուստի որդին ստիպված վերցրել է Գուլզար գրական կեղծանունը։

Գուլզարն իր ստեղծագործական կյանքը կինոարդյունաբերությունում սկսել է Բիմալ Ռոյի «Կալանավորուհին» (1963 թ.) ֆիլմի երգերից մեկի համար խոսքեր գրելով։ Նա իր ուժերը փորձել է նաև ֆիլմերի համար սցենարներ և երկխոսություններ գրելու ասպարեզում։ Գուլզարի ռեժիսորական դեբյուտը կայացել է 1971 թվականին, երբ նկարահանել է «Փնտրում եմ քեզ» կինոնկարը, որտեղ գլխավոր դերերը կատարում էին Մինա Կումարին, Վինոդ Կհաննան և Շատրուգհան Սինհան։

Հաջորդ՝ 1972 թվականին նա նկարահանել է «Տնային դաստիարակ» («Ծանոթություն») և «Հաղթահարում» ֆիլմերը։ 1975 թվականին նրա նկարահանած «Ճանապարհորդություն դեպի անցյալ» («Եղանակ») կինոնկարը Գուլզարին բերեց բազմաթիվ մրցանակներ։

Անձնական կյանքը 
Գուլզարը կարճատև սիրավեպ է ունեցել Մինա Կումարիի հետ։ 1973 թվականին նա ամուսնացել է դերասանուհի Ռաքհիի հետ։ Նույն թվականին ծնվել է նրանց դուստրը՝ ներկայումս ռեժիսոր Մեգհնա Գուլզարը։ Ամուսնությունից մեկ տարի անց նրանք բաժանվեցին, իսկ դուստրը մնաց ապրելու հոր՝ Գուլզարի մոտ։

Ֆիլմագրության ընտրանին 

Ռեժիսոր

Սցենարիստ

Դերասան

Ծանոթագրություններ

Արտաքին հղումներ
 Сайт, посвящённый Гулзару
 Read him at Shabdankan 
 Сайт, посвящённый Гулзару 

Հնդիկ ռեժիսորներ
Հնդիկ գրողներ
Հնդիկ կինոռեժիսորներ
Կինոռեժիսորներ այբբենական կարգով
Հնդիկ բանաստեղծներ
Գրական կեղծանուններով հայտնի հեղինակներ
«Գրեմմի» մրցանակի դափնեկիրներ
Գրողներ այբբենական կարգով
Պադմա Բհուշան շքանշանի ասպետներ
20-րդ դարի բանաստեղծներ
Հնդիկ սցենարիստներ
Երգերի հեղինակներ
Բանաստեղծներ այբբենական կարգով